Public procurement notice: Voluntary Ex Ante Transparency Notice
Published: 2019-12-20
Buyer: Päijät-Hämeen hyvinvointikuntayhtymä
Country: FI
Contract type: Supplies
Procedure: Contract award without prior publication
CPV classification: 33190000
Estimated value: 247500 EUR

Technical requirements: Lääkeautomaatti kaikkien suun kautta otettavien/annosteltavien lääkkeiden tarjoiluun tietyille asiakasryhmille
Tällä ilmoituksella Päijät-Hämeen hyvinvointikuntayhtymä (PHHYKY, hankintayksikkö) ilmoittaa EU-kynnysarvot ylittävästä suorahankinnasta. Suorahankinnan kohteena on kaikkien suun kautta otettavien/annosteltavien lääkkeiden tarjoiluun soveltuva vuokrattava lääkeautomaatti. Lääkeannokset tarjoillaan asiakkaalle lääkelaseista. Suorahankinnasta solmitaan sopimus 30.9.2022 päätyvälle sopimuskaudella. Vuokrattavat lääkeautomaatit on tarkoitettu kotona asuville, pääsääntöisesti ikääntyneille asiakkaille. Lääkeautomaatti on CE-hyväksytty MDD:n/MDR:n ja kansallisten vaatimusten mukaisesti. Suorahankinnan kohteena olevia lääkeautomaatteja hankitaan PHHYKY:n tiettyjen kotona asuvien asiakkaiden käyttöön niiltä osin, kun lääkeautomaatin käytölle tässä ilmoituksesa ilmoitetut käyttöedellytykset täyttyvät (asiakaskuvaus). Tilaaja määrittelee asiakkaat. Lääkeautomaatteja tulee arviolta olemaan käytössä Päijät-Hämeen hyvinvointikuntayhtymän alueella 60 asiakkaalla sopimuskauden edetessä.
Lääkeautomaatti soveltuu kaikkien suun kautta otettavien/annosteltavien lääkkeiden tarjoiluun. Lääkeannokset tarjoillaan asiakkaalle lääkelaseista. Lääkeautomaattiin pystytään täyttämään yhdellä (1) täyttökerralla vähintään yhden (1) viikon lääkeannokset siten, että päivässä on enintään kuusi (6) yksittäistä annosta. Mikä tahansa lääkeannos lääkeautomaatissa voidaan tarjoilla asiakkaalle etäkomennoilla milloin tahansa. Lääkeautomaattiin sisältyy etähoitojärjestelmä, jonka avulla varmistetaan kotona olevan asiakkaan tarpeiden ja suunnitelman mukainen lääkkeiden saanti toteutuu luotettavasti ja toimintavarmasti.
3) Uudet asiakkaat, jotka ennen annosjakeluun pääsyä tarvitsevat väliajalle lääkeautomaatin varmistamaan lääkkeiden oton.
Hankintalain (1397/2016) 40 §:n mukaan suorahankinnassa hankintayksikkö neuvottelee valitsemiensa toimittajien kanssa hankintasopimuksen ehdoista julkaisematta etukäteen hankintailmoitusta. Hankintayksikkö voi valita suorahankinnan, jos: 2) teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. Hankintalain 58 § 2 momentin mukaan hankintayksikkö voi toimittaa julkaistavaksi ennakkoilmoituksen ja suorahankintailmoituksen 1 momentin 1—4 kohdassa tarkoitetusta hankinnasta ja käyttöoikeussopimuksesta.
Hankintayksikkö on kartoittanut lääkkeiden annosjakeluun hyödynnettävien lääkeautomaattien markkinatilannetta ja markkinakehitystä vuoden 2018 syksystä alkaen julkaisemalla hankintaan liittyvän tietopyynnön (päiväys 24.05.2018). Vuoden 2019 aikana hankintayksikkö on kilpailuttanut kotona asuville asiakkaille tarkoitetut lääkeautomaatit hankinalain säädösten mukaisesti. Hankinnasta on julkaistu hankintailmoitus HILMA -hankintakanavalla 19.6.2019. Ilmoituksen numero HILMA:ssa on 2019-013604. Hankintailmoitus on julkaistu Euroopan unionin virallisessa lehdessä 20.6.2019 (2019/S 117-286393). Hankinta on toteutettu hankintailmoituksen ja tarjouspyynnön mukaisesti avointa hankintamenettelyä käyttäen, jolloin kaikki halukkaat toimittajat ovat voineet tehdä tarjouksen. Kilpailutukseen perustuva hankintasopimus on solmittu ajalle 28.11.2019—30.9.2022 kahdella (2) yhden (1) lisävuoden optiolla. Hankintayksikön julkaisemiin hankintalain (1397/2016) mukaisiin ilmoituksiin sekä yleiseen markkinatietämykseen perustuen hankintayksikkö pystyy toteamaan, että teknisistä syistä vain tietty toimittaja voi toteuttaa tämän hankinnan hankintalain 40 §:n 1 momentin 2 kohdan mukaisesti. Lisäksi hankintayksikön järjestämä laaja lääkeautomaatteja koskeva kilpailutus todentaa, ettei muita järkeviä vaihtoehtoisia tai korvaavia ratkaisuja ole eikä kilpailun puuttuminen johdu hankinnan ehtojen keinotekoisesta kaventamisesta. Tämä hankinta eroaa selkeästi aiemmin hankintayksikön kilpailutetuista lääkeautomaateista mm. lääkeautomaattien ominaisuuksien sekä asiakaskuvauksen myötä (katso kohta II.2.4) Kuvaus hankinnasta).
Lääkeautomaatti kaikkien suun kautta otettavien/annosteltavien lääkkeiden tarjoiluun tietyille asiakasryhmille


Winner: Axitare Oy
Award value: 247500